KTAMขายตราสารหนี้ 3 เดือนชู2.45%
บลจ.กรุงไทย ขายต่อเนื่องกองทุนตราสารหนี้ ลงทุน 3 เดือน คาดผลตอบแทน 2.45% ต่อปี
7 เม.ย. 2554

บลจ.กรุงไทย ขายต่อเนื่องกองทุนตราสารหนี้ ลงทุน 3 เดือน คาดผลตอบแทน 2.45% ต่อปี 
นายสมชัย   บุญนำศิริ   กรรมการผู้จัดการ  บริษัทหลักทรัพย์จัดการกองทุน กรุงไทย (KTAM) เปิดเผยว่า    บริษัทเปิดจำหน่าย กองทุนเปิดกรุงไทยสมาร์ท อินเวส 3 เดือน 1  ( KTSIV3M1 )  ระหว่างวันที่ 7-12 เม.ย.นี้   อายุโครงการ 3 เดือน   มูลค่า 2,000 ล้านบาท
กองทุนเน้นลงทุนในพันธบัตรรัฐบาล  23% เงินฝาก 44%   ตั๋วแลกเงินของภาคเอกชนที่มีอันดับเครดิตตั้งแต่   BBB+ขึ้นไป  33%    ผู้ลงทุนจะได้รับผลตอบแทนประมาณการที่ 2.45%   ต่อปี         
นอกจากนี้  บริษัทยังอยู่ในระหว่างเปิดจำหน่าย กองทุนเปิดกรุงไทยประจำ 6 เดือนคุ้มครองเงินต้น 1   ถึงวันที่ 8 เม.ย. 2554 ลงทุนในพันธบัตรภาครัฐ  99.50% ส่วนที่เหลือลงทุนในเงินฝาก   ผู้ลงทุนจะได้รับผลตอบแทนประมาณการที่ 2.30%   ต่อปี    โดยทั้ง 2 กองทุนจะไม่เสียภาษี หัก  ณ ที่จ่าย